Powasa

Powasa (bhâsa Arab: صوم, translit. ṣawm) otabâ powasa panèka nahan abâ' ḍâri ngakan bân ngènom bân sedhâjâna kalakoan sè bisa mabhâttal pasa, molaè ḍâri terbi’ na pajjhâr sampè competè arè, kalabân syarat tartanto, unto’ ningkataghin takwana orèng Moslèm. Istilah powasa panèka ḍâri Alquran. powasa panèka sala sèttong lèma’  Rokon èslam. powasa è mènangka bhâsa artèna nahan otabâ nyegghâ.

powasa asalla ḍâri bhâsa Sansekerta, upawasa. Ḍâlem bhudhâjâ jhâbâ, pasa è kennal kalabân "pasa" sè artèna kenḍhâli, ngenḍhâli, otabâ nahan. powasa panèka nahan abâ' unto’ ngakan, ngènom, hubungan intim lakè binè’, bân sedhâjâna sè bisa mabhâttal pasa molaè ḍâri ombera pajjhâr sampè competè arè.

 Macem 
Powasa otabâ pasa è bâgi dhâddhi duâ’ hokom, wâjib bân sonnat (anjuraghi). panèka jhârbâânna:

 Pasa wâjib 
Powasa wâjib panèka pasa sè kodhu è lakoni bân bhâkal ollè ghânjhârân, bilâ ta’ è lakoni ollè dhusa. pasa-pasa wâjib panèka:

 Pasa Ramaḍan
 Pasa (polana) nadâr
 Pasa kaffara otabâ ḍhinḍhâ
 Pasa Qodho (gântè pasa)

 Pasa sonnat 
Powasa sonnat panèka pasa sè bilâ è lakoni bhâkal ollè ghânjhârân bilâ ta’ è lakoni ta’ ollè dhusa. pasa-pasa sonnat panèka:

 Pasa 6 arè è bulân Sawwâl selaèn arè rajâ Iḍul Fitri
 Pasa Arafah è tangghâl 9 Dulhèjjâ bâgi orèng- orèng sè ta’ ngalakoni èbâḍâ hajjhi  
 Pasa Tarwiyâ è tangghâl 8 Dulhèjjâ bâgi orèng-orèng sè ta’ ngalakoni èbâḍâ hajjhi
 Pasa sennèn bân kemmès
 Pasa Ḍâud (saarè apasa, saarè ta’ apasa) unto’ nyonto pasana Nabi Ḍâud 
 Pasa Tasu'a (è bulân Muharram) ngalakoni è tangghâl 9, sebelluna pasa 'Asyura
 Pasa 'Asyura (è bulân Muharram) ngalakoni è tangghâl 10
 Pasa 3 arè è tengga bulân (mènangka kalènḍer islam) (Yaumul Bidh), tangghâl 13, 14, bân     15
 Pasa Sa'bân (Nisfu Sa'bân) è awwâl tengnga bulân Sa'bân
 Pasa bulân Haram (Asyhurul Hurum) bulân Dulkaèdâ, Dulhèjjâ, Muharram bân Rejjhep.

 Sombher